11 клас                                                                     3 учебна седмица – Домашна работа

ГЛАГОЛИ
ОКОНЧАНИЕ –М/МЕ за 1 лице, множествено число, сегашно време
ходим или ходиме, четем или четеме, пишем или пишеме
Знаем , че глаголите за 1л.. мн. ч., сег. вр. имат различни окончания, според спрежението на глагола.
Думата  вЕлИкАн ни помага да определим в кое спрежение е глаголът. 
Глаголната форма в 3л., ед.ч е от:
I спрежение, когато завършва на Е – чете, пише, яде, пие, желае, знае;
II спрежение, когато завършва на И – ходи, носи, готви, спи, строи, твори; 
III спрежение, когато завършва на А/Я – рисува, кара, вижда, разказва, слуша, отваря. 
· Глаголите от първо и второ спрежение  в първо лице, множествено число завършват с окончание –м – НИЕ четем, пишем, знаем, ходим, носим, строим, творим, защото техните форми за 1л., ед. ч. НЕ завършват на –м – аз чета, пиша, зная, ходя, нося, творя.
· Глаголите от трето спрежение  в първо лице, множествено число завършват с окончание –ме – НИЕ рисуваме, караме, виждаме, разказваме, слушаме, отваряме, защото техните форми за 1л., ед. ч. завършват на –м – аз рисувам, карам, виждам, разказвам, слушам, отварям.

	Аз чета – ние четем


	Аз говоря – ние говорим


	Аз казвам – ние казваме




УПОТРЕБА НА ДЕЕПРИЧАСТИЕ
Четейки, пишейки, знаейки, можейки
Деепричастието се употребява, когато действието, изразено с него и основното действие имат един и същ вършител.
Излизайки от къщи, момчето се сети, че си е забравило телефона.
И двете действия се вършат от момчето.
Излизайки от къщи, телефонът на момчето иззвъня.
Вършителят на действието, изразено с деепричастието е момчето, а вършителят на действието изразено с глагола е телефонът.

СЪГЛАСУВАНЕ НА ПРИЧАСТИЯ И ПРИЛАГАТЕЛНИ В СЪСТАВА НА УЧТИВАТА ФОРМА
1. Миналото свършено деятелно причастие (завършва на –Л – ходил, видял, дошъл) в учтива форма е винаги в множествено число, независимо дали говорим за мъж или за жена.
Госпожо, Вие работили ли сте с тази програма? Господине, учили ли сте компютърни технологии? Госпожо Петрова, вероятно вече сте проверили тестовете.                                                                                                  Господин Борисов, вие вероятно сте имали предвид точно тези задачи.
2. Миналото страдателно причастие (завършва на –н - огрян, развеселен или –т – обут, зашит) и прилагателното име в учтива форма са в единствено число и съгласувани по род.
Госпожо, бяхте  уведомена за часа на започване на срещата с имейл.                                                                                           Извинете, господине, зает ли сте в момента?                                   Госпожо Димова, вие сте облечена с много красива дреха.                                                                             Господин майор, Вие сте опитен във военното дело.




СЪЧЕТАВАНЕ НА ГЛАГОЛИ И ПРЕДЛОЗИ
Част от глаголите в българския език се употребяват с предлози. 
Когато в изречението има два или повечеглагола, които са насочени към един и същ обект, трябва да се внимава за правилното съчетаване на глаголите с подходящите предлози.
Случаен минувач забелязва и сигнализира за съмнителния куфар. 
И двете действия са насочени към един и същ предмет – куфара. Единият глагол обаче се свързва с предмета без предлог (Забелязва куфара), а другият – с предлог (сигнализира за куфара). Затова изречението е граматически неправилно и трябва да се редактира:
Случаен минувач забелязва съмнителния куфар и сигнализира за него.








Моля, упражнете знанията си:
1. Поставете окончание –м или –ме.
· И така – изрече той, предвкусвайки неизбродните като океани възможности. – След като си тук сега, какво ще прави___?                                                                                      Добър въпрос. С безпределността на съня не беше лесно да решат.                                                                              – Може___ да отиде___ навсякъде. Морето? Ще поплава____ на някой левитан и после ще го пусне___ на свобода. Афионовите полета в Танагост? Или Кулата на облаците. Ще се изкатери___ по нея и ще открадне___ смарагдите от очите на саркофазите като Каликста. Харесва ли ти да стане___ крадци на скъпоценности, милейди?
По Лейни Тейлър „Мечтателят Странник”


2. В някои от изреченията деепричастието е употребено грешно. Редактирайте ги.
1. Човек започва да се носи някак леко, гълтайки на жадни хапки пространството пред себе си.

2. Животът на Арни препуска стремглаво нагоре, печелейки авторитет, известност и пари.x


3. Прекрачвайки прага, чантата ѝ се закачи на бравата и отвътре се изсипаха всички документи. x

4. Леброн организира истински спектакъл, държейки в напрежение няколко отбора и феновете си.
3. Редактирайте текста, като отстраните граматичните и правописните грешки. Кое правописно правило е нарушено?

Уважаеми господин Потър,
Получихме сведения, че днес вечерта в 9 часа и двайсет и три минути в населяван от мЪгли район и в присъствието  на мъгъл сте направил магия за покровител.
Тъй като сте нарушил по непростим начин Наредбата за целесъобразно ограничаване на магьосничеството от невръстни, сте изключени от Училището за магия и вълшебство „Хогуортс”. В най-скоро време на вашия адрес ще дойдат представители на Министерството, за да унищожат магическата ви пръчка.
Вече сте получавал предупреждение, че сте нарушил член 13 от Указа за секретност на Международната конфедерация на магьосниците, ето защо ви уведомяваме със съжаление, че в девет часа сутринта на дванадесети август трябва да се явите на заседанието на Дисциплинарната комисия към Министерството на магията.
                            По Джоан К. Роулинг, „Хари Потър и Орденът на феникса”


4. В коя от подчертаните думи е допусната граматична грешка? Поправете я.
За да сме здрави, е добре да приемаме(А) повече течности, да се храниме(Б) балансирано, да се разхождаме(В) по-често сред природата и да си спестяваме(Г) отрицателните емоции.
